**ELŐTERJESZTÉS**

**Tiszavasvári Város Önkormányzata Képviselő-testületének**

**2023. szeptember 28-án tartandó rendes ülésére**

Az előterjesztés tárgya: **Rojkó-Med Kft-vel a járóbeteg feladatellátás biztosítására kötött szerződés megszüntető okiratának elfogadása**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/5686-…./2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
| Szociális és Humán Bizottság | Szmsz 5. melléklet 1.10. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| dr. Rojkó Lászlóné | Rojkó-Med Kft. ügyvezetője | drrojkolaszlone@gmail.com |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. szeptember 22.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Rojkó-Med Kft.-vel a járóbeteg feladatellátás biztosítására kötött szerződés megszüntető okiratának elfogadásáról**

**Tisztelt Képviselő-testület!**

Tiszavasvári Város Önkormányzata Képviselő-testülete 170/2023. (VI.12.) Kt. számú határozatában döntött arról, hogy

* a járóbeteg szakorvosi és nem szakorvosi feladatok ellátásával (91 szakorvosi és 13 nem szakorvosi óraszám) a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** (Cg. 15-09-063127, székhely: 4440 Tiszavasvári, Bátori u. 6. sz., a továbbiakban **Tiva-Szolg. Nonprofit Kft.**), mint 100 %-ban önkormányzati tulajdonú gazdálkodó szervezetet **bízza meg** **a feladatellátáshoz szükséges működési engedély véglegessé válásával és finanszírozási szerződés megkötésével,** de legkorábban **2023. szeptember 1. napjától.**
* egyidejűleg kezdeményezte a **Tiszavasvári Város Önkormányzata** és a **Rojkó-Med Kft. között** az alábbi **járóbeteg szakorvosi és nem szakorvosi ellátásokra** létrejött - „A Tiszavasvári központi háziorvosi ügyelet valamint a járóbeteg ellátás szakorvosi és nem szakorvosi ellátására vonatkozó közbeszerzési eljárásának kiírásáról és a feladatellátással kapcsolatos szerződések jóváhagyásáról” **szóló – 2021. április 9. napján kelt 94/2021 PM határozattal elfogadott, feladatellátási szerződés közös megegyezéssel történő megszüntetését *az önkormányzat által kijelölt egészségügyi szolgáltató részére kiállított feladatellátáshoz szükséges működési engedély véglegessé válásával és finanszírozási szerződés megkötésével de legkorábban 2023.***

A képviselő-testület döntését megküldtem a Rojkó-Med Kft. ügyvezetője részére, aki írásbeli nyilatkozattal elfogadta a feladatellátási szerződés megszűnését a határozatban megjelölt feltétel bekövetkezésének időpontjával. Ennek megfelelően elkészült a szerződés megszüntető okirata, mely a határozat-tervezet mellékletét képezi.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2023. szeptember 22.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2023. (IX.28.) Kt. számú**

**határozata**

**Rojkó-Med Kft.-vel a járóbeteg feladatellátás biztosítására kötött szerződés megszüntető okiratának elfogadásáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában foglalt hatáskörében eljárva az alábbi határozatot hozza:

1. **Elfogadja Tiszavasvári Város Önkormányzata** (4440 Tiszavasvári, Városháza tér 4. szám, képviseli: Szőke Zoltán polgármester) és a **Rojkó-Med Tanácsadó és Szolgáltató Kft.** (4558 Ófehértó, Besenyődi utca 11. szám, képviseli: dr. Rojkó Lászlóné ügyvezető) között a járóbeteg szakorvosi és nem szakorvosi **feladatellátásra megkötött szerződés megszüntető okiratát** a határozat 1. melléklete szerinti tartalommal.
2. Felhatalmazza a polgármestert a megszüntető okirat aláírására és felkéri, hogy küldje meg azt a Rojkó-Med Kft. ügyvezetője részére.

Határidő: azonnal Felelős: Szőke Zoltán polgármester

**JÁRÓBETEG SZAKELLÁTÁSI FELADATOKRA MEGKÖTÖTT**

**FELADATELLÁTÁSI SZERZŐDÉST MEGSZÜNTETŐ OKIRAT**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli: **Szőke Zoltán polgármester)** (továbbiakban: Átadó),

másrészről **Rojkló-Med Tanácsadó és Szolgáltató Kft**. (székhelye: 4558 Ófehértó, Besenyődi utca 11. szám adószáma: 12451245-1-15, cégjegyzékszáma: 15-09-075623, képviseli: **dr. Rojkó Lászlóné ügyvezető**) (továbbiakban: Átvevő),

továbbiakban együttesen Szerződő Felek között az alulírott helyen és időben jelen szerződésben meghatározott feltételek szerint.

1. Felek rögzítik, hogy közöttük a közbeszerzésekről szóló 2015. évi törvény (Kbt.) 112. § (1) bek. b) pontja szerint lefolytatott közbeszerzési eljárás alapján a Tiszavasvári járóbeteg szakorvosi és nem szakorvosi feladatellátásra 5 éves határozott időtartamú feladatellátási szerződés (továbbiakban: Szerződés) jött létre.
2. Felek kijelentik, hogy a Szerződést – a Tiva-Szolg. Nonprofit Kft., mint 100 %-ban önkormányzati tulajdonú gazdálkodó szervezetnek a Tiszavasvári járóbeteg szakorvosi és nem szakorvosi feladatellátáshoz szükséges működési engedély véglegessé válása és NEAK finanszírozási szerződés megkötésének időpontja napjától – közös akaratból, figyelemmel a Kbt. 131.§ (9) bekezdésére megszüntetik.
3. Felek nyilatkoznak, hogy a Szerződés megszüntetésének indoka az a tény, hogy Átvevő korábbi ügyvezetője, a feladat ellátásáért szakmailag felelős, megfelelő végzettséggel és szakmai tapasztalattal rendelkező dr. Rojkó László elhalálozott, hiányában pedig sem a feladat megszervezése, sem annak szakmai felügyelete nem biztosítható.
4. Felek a 3. pontban rögzített tényt a Szerződés 10.9. pontja szerinti „vis maior” helyzetként értékelik, mely a Ptk. 6:248.§-ban foglalt lehetetlenülési oknak nyilvánítanak.
5. Felek kijelentik, hogy a Szerződés megszüntetéséig elvégzett feladatok vonatkozásában egymással elszámolnak.
6. Felek rögzítik, hogy a Szerződés megszüntetésének jelen okiratban foglalt feltételein túl egymással szemben semmilyen követelést nem támasztanak, minden, Szerződés megszüntetésével kapcsolatos kérdést tisztázottnak tekintenek, azokkal kapcsolatban jogvitát nem kezdeményeznek.
7. Jelen okiratban nem szabályozott kérdésekben a Ptk. és a Kbt. irányadó rendelkezéseit kell alkalmazni.
8. Felek az okiratot elolvasták, értelmezték, és mint akaratukkal mindenben megegyezőt jóváhagyólag írták alá.
9. Jelen okirat Tiszavasvári Város Önkormányzata Képviselő-testülete …../2023. (…….) Kt. sz. határozatán alapul.

Tiszavasvári, 2023. …………………. ….

……………………………… …………………………………..

**Tiszavasvári Város Önkormányzata Rojkó-Med Kft.**

**képviseletében képviseletében**

**Szőke Zoltán dr. Rojkó Lászlóné**

**polgármester ügyvezető**